
ОБЩИНСКИ  СЪВЕТ

ГР.  КЪРДЖАЛИ
ДОКЛАДНА ЗАПИСКА
ОТ ЕРОЛ МЮМЮН– КМЕТ НА ОБЩИНА КЪРДЖАЛИ

ОТНОСНО: Предложение за сключване на Протокол за побратимяване между Община Кърджали и Община Султангази, Република Турция.

УВАЖАЕМИ ОБЩИНСКИ СЪВЕТНИЦИ,


Идеята за побратимяване между двете общини се роди на двустранна среща с кмета на Община Султангази г-н Абдуррахман Дурсун през месец февруари 2025 г. в гр. Кърджали. 

На срещата бяха обсъдени възможности за сътрудничество и реализиране на общи проекти, които ще укрепят връзките между двата региона и ще допринесат за сближаване на техните жители. Между двете общини има потенциал не само да се укрепят двустранните отношения, но и да се предоставят нови възможности за развитие в региона като цяло. 

С писмо с изходящ номер Е-23987947–100–108306 от 24 декември 2025 г. кметът на община Султангази г-н Абдуррахман Дурсун потвърждава постигнатата договореност за сключване на Протокол за побратимяване с община Кърджали. Турската страна очаква решението на Общински съвет-Кърджали, за да могат двамата кметове да подпишат Протокола за побратимяване.

Султангази е община  в провинция Истанбул, Република Турция. Площта и е 37 km2, а населението – 542 531. На запад са кварталите Есенлер и Башакшехир, Газиосманпаша е на юг, а Еюпсултан е на север и изток. Областта се нарежда на 19 място сред областите на Истанбул по своята площ. Едната граница на областта се оформя от магистрала ТЕМ.

През 2008 г. Община Султангази е създадена от части от общините Газиосманпаша, Еюпсултан и Есенлер. Името „Sultangazi“идва от думата „Sultan“ част от Sultanciftligi“ /което означава ферма на султана/ и квартал „Gazi“, с „gazi“ на турски за почитан ветеран от войната. 

Населението на този район се състои от много етнически малцинства, включително имигранти от България и бивша Югославия. 

Община Кърджали поддържа тесни контакти с общини от Кралство Белгия, Руската федерация, Румъния, Турция,  Гърция,, Китай,  Италия, Северна Македония и САЩ.


Считам, че разширяването на сътрудничеството с Община Султангази, Република Турция ще допринесе за укрепване на приятелството и братството между двете общини.


Подобряването на контактите в различните области на обществено-политическия, икономическия и културен живот между двете общини би ни дало възможност за обмен на добри практики и реализиране на общи проекти, които ще укрепят връзките между двата региона и сближаване на техните жители.
Въз основа на гореизложеното предлагам Общински съвет – Кърджали да вземе следното

                                                                                                                                ПРОЕКТ!

                                                       РЕШЕНИЕ:


1. ДАВА СЪГЛАСИЕ, на основание чл. 21, ал. 1, т. 15 и чл. 44, ал. 1, т. 10 от ЗМСМА, да се сключи Протокол за побратимяване между Община Кърджали и Община Султангази, Република Турция.

2. УПЪЛНОМОЩАВА Кмета на Община Кърджали да подпише Протокола за побратимяване  между Община Кърджали  и Община Султангази, Република Турция. 
С уважение,
ЕРОЛ МЮМЮН

Кмет на Община Кърджали

СМ//

Изготвил: 

Началник отдел ,,АО”….………...



           /С. Мюмюн/  

Съгласувал: 

Секретар на Община Кърджали :………….........

                                                         /Н. Мехмед/
Старши юрисконсулт:

